Utšalõ
Utšalõ (vene ja baškiiri Учалы) on linn Venemaal Baškortostani Vabariigis, Utšalõ rajooni halduskeskus. Asub umbes 450 km Ufast kagus Lõuna-Uuralite jalamil. 1939. aastal piirkonnas leitud vase-tsingimaagimaardla juurde rajati 1955. aastal maagirikastustehas, mille juurde tekkis mitu töölisasulat. Asulad liideti ja Utšalõ sai linnaõigused 1963. aastal. 2010. aasta rahvaloenduse andmetel oli Utšalõs 37 788 elanikku, neist 50,2% baškiirid, 26,6% venelased ja 20,9% tatarlased.